text
stringlengths 4
210
|
|---|
elyo umuntu atwalilile ukutila inshita yandi yafikile ilintu nathan kyabo afunike ukulu |
ilintu nathana afunike ukulu bushe fyaikatana shani |
umuntu asekele fye no kutila nathan aleenda pamo na paulo pa kubila |
kabili bali no kwendela pamo pa kuya ku lubatisho ku mwalo lelo nathan afunike ninshi kwashele nshiku shibili |
ifunde lya cilonganino lyalilesha kabila wa mbila nsuma ukuya eka kano bali babili babili |
te ifyo fine |
yohane asuminishe ukuti ni fyo fine ne li funde lyatendekele palya shikulu yesu atumine abasambi bakwe babili babili |
umuntu atwalilile ukutila bushe tauleibukisha ifyo bawiso baitile badikone no kulanshanya nabo pali ubu bulendo |
bakabila wa mbila nsuma bonse bali ne milimo yabo imbi ukutali |
bati fye ee cikulu uleenda bwino mu tauni tauipeye atemwa ukwipaya abantu babene |
akasungu balebomba na joni akalumendo ifi kali ne citukutuku cilia batila triumph kalefwaya ukushitisha pantu kena kalefwaya ukushita motoka |
akasungu kaipusha joni nga alefwaya ukushita icitukutuku cakako |
joni atemwa sana aipusha no mutengo waciko |
akasungu ndefwaya ukushitisha pali e one twenty pantu cicili fye icipya naendelapo imyeshi itatu epela |
neco joni alicimona cilia citukutuku kabili e musango wine alefwaya triumph uwa mipaipi ibili |
aeba umusungu ati bushe teti undoleleko ukufika pa kupwa kwa mweshi elyo nkaluletele e eighty |
umusungu cisuma cikulu taumbepele bufi pantu nishi wamposela inshita ya kusombola kuli bambi |
wishibe ukuti nga wampela e eighty ukasena ne citukutuku ubo bwine bushiku indalama shikashalako ukalampela bucebuce cila mweshi |
joni atemwa nganshi aseka atoota na mu lupi ati yah vere guu |
cinecine nshilekubepa nkakuletela shonse pa thirty |
ubushiku bumbi joni bakumana na janet ku kantini |
janet alamwipusha ati nga iwe ico ushashitila incinga nga babiyo cinshi ufwaya fye ukulaushima ku makasa |
joni ayasuka ati nshilakumanisha ndalama ndefwaya ukushita incinga iya ndalama isha mulu wasela |
janet oh nalimo ulefwaya ukushita humber bati |
joni nalimo |
bushiku bumo pa kwinuka joni aipusha akamusungu kakwe ukuti kayemulangako ifyo utunkolonkolo twa pa citukutuku tubomba |
akasungu kasumina baya bonse ku nganda |
joni ashala pa lubansa aletamba icitukutuku |
te pa kutemwa pa mulandu wa kuti mu nshiku shinono cikaba cuma cakwe |
kuti nga aelenganya ifyo akalacicibalapo mu mufulira na mano yasalangana |
akasungu pa kufuma mu nganda kaishile ne fipepala fimo apo balembele ifyebo fya kukonka pa kwensha icitukutuku |
apo pene akasungu katampa ukulondolwela joni ifyakucita pa kutampa na pa kwiminika icitukutuku |
kabili kamweba akati nomba esha ukwensha ukonke ifi fine nakufuna |
kanyantapo fye umuku umo no kulila calila kabili kashimya kaeba joni ukuti eo alishe |
joni nao anyantapo fye umuku umo no kulila calila |
akasungu kamweba ukubika mu gear wa bumo |
ati abikemo aima no kuya mu musebo uwashinguluke inganda |
cilya abwela kamweba akati wamona tacayafya |
joni cinecine mwandi tacayafya |
nasantika pali cisano uyu mulungu walaisa ninshi naleta indalama shonse e eighty |
pa cibelushi cakonkelepo joni aile aletandalila janet pa yadi pa mr thorncroft |
talati afikeko apita ku tiirumu ashitilako janet buleti shuga no mukaka elyo alaya no kuya |
ati apalame ku yadi amona janet alekunkulusha akaice muli pram mu musebo joni aimya ukuboko pakuti janet amumone |
ilyo janet amona joni nicikanga ashe aposa pram pa kuyasengela joni |
bati baposhanye janet aeba joni ukuti baye ku nganda eko baya |
janet alesunga inganda yakwe bwinobwino |
alishitilemo no tumipando utusuma nganshi |
cilya baingila mu nganda janet alanga joni apakwikala ati |
ikaleni apa ala muno nganda mwabula ne mipando ineine mwaba fye utu twine utwa kuwayawaya |
joni alapumpya ati tamuli bakankala tata mwe banensu mwe bamona ne shakuposa pa mipando few banenu twikala panshi epela |
mu kwangufyanya janet apanga natii aleta na pa tebulo balanwa bonse babili balepuma ne lyashi |
mu lyashi line emo joni aishibile ukuti janet teupwa mushibe |
lelo pa kushininkisha alanda amanshoko ati bushe ubwinga bwenu bukabako lilali |
janet abala aseka sana elyo ayasuka ati ala nga pali abakwebele ukuti nalikobekelwa babepele fya ifyabufi ine ndi mushimbe |
joni nga mulandu nshi walenga ukuti ukane ukukobekelwa we mukashana wacindama ifi |
janet nico abalumendo bannansha nshibatemwa |
joni nga baba shani abo bene lelo bena babipa fye bonse apo beshila |
janet bamo tabasambilila atemwa ukuipakamisha bambi nabo benda na bakapenta kasuba konse |
akalwimbo aka |
pakuti bamayo bese |
cafukula mala caposa |
caposa na ku mutengo |
abaice balitemwa ukuya na bafyashi babo mu milimo no kubafwako mu milimo yonse iya mu mpanga ne ya mu mushi |
abafyashi nabo balafwaisha ukusenda abana babo mu milimo yonse e pakuti balebafunda ifyakubomba no kubakosha |
pantu nga abafyashi bakota nelyo ukufwa kuti bashala baleibombela no kuilisha ukwabula ubulanda balecita fye ngefyo balemona ku bafyashi babo |
abana banakashi basambilila ifingi kuli banyinabo abaume nabo kuli bashibo |
kwaliba ne milimo imbi iyo abana basambilila kuli bashibo na banyinabo |
pantu abafyashi bonse babili e bali no kumona ifyo umwana onse akaba mu kukula kwakwe |
nga akapala kuli wishi atemwa kuli nyina mu mibombele mu misosele na mu mikalile |
ni cimumbwa pala noko pala wiso ukuwama |
inshita yonse abafyashi bali no kuya mu mpanga balakunguba abana bonse bashako bamo abakucita utulimo twa mu mushi |
abalumendo baya na bashibo ku kutema atemwa ku kupindila nabo kuti balebomba bucebuce ukulingana na maka yabo |
nga banaka kuti balatuusha balacita tumbi utwa pa bwikele |
limolimo balepalamika amenshi ku bafyashi babo |
limo babeba ukufunda ulushishi atemwa ukuteeta utumuti utwakuyabomfya ku mushi nga bainuka |
nga ni pa kutema kuti abaice baya balekola impembya nga ni pa kupindila kuti baya balepanda ifishololo ifyakuyatobelako ubwali ku mushi |
abalumendo ifyakucita fyalifula bana ba mfubu bangala matenga yonse |
limbi kuti bafuma apo abakalamba balebomba baya balalisha impulu mu mutengo inuni nga yaisa baikonka baisa nabapanda no buci |
muli ifi fyonse abafyashi babo balatemwa nganshi pantu balamona utwingi uto bashingamona nga bali beka |
abakashana nabo bakonka banyinabo ku milimo yabo iya kukula ifibuula ku kutole milando ku kusepa nelyo ku kufuka imbalala |
nabo uko kwine balabombako tumo ukulingana na maka yabo |
nga ni ku mbalala kwena kuti bali abacincila baleisusha no tuseke twabo basendele elyo balefukumwina mu miseke ikalamba |
ala no mukalamba apuba teti afikeko |
kumfwa nga banaka ku milimo ilecita abakalamba kuti baleka baya mu kutuusha mu fintelelwe |
nomba nga cakuti no twana tunono epo tuli baya mu kutulela batutalusha pali banyinabo pakuti tatulelila nga twamona abafyashi babo mupepi |
pa lwakulela abana tapalingile kuleka fye kano tusosepo utumashiwi tumotumo pantu pali uyu mulimo abaice balaipakisha sana pantu kulaba amalila ayengi |
ifilyo ifingi ifyo basenda ifyakutalalikila abana |
ifili nge mbalala ifyumbu intoyo kalundwe inyanje ne fipushi nabo bali no kufilyako ilyo balepeela abana balelela pantu e baleshi |
abaleshi batemwa ukwikala mu fintelelwe bayanshika ne mpapa atemwa bafimbana balebuta ne filyo ifyo babapele ifyakutalalikila abana nga balila |
nomba umwana umo nga ni cililalila atendeka ukulila kuti uulemulela amupaapa alamusunsuntila pakuti atalale asendame |
lelo nga atwalilila ukulila kuti amutwala kuli banyina ku kumonsha |
inshita yonse umwana nga atendeka ukulila umuleshi wakwe pa kumusunsuntila kuti aleimba na kalwimbo ako atemenwe |
akalwimbo abengi batemwisha ukwimba e aka |
mayo we somone mwana |
alila ati bampape |
mu mpapa yandi yaluka wishi |
wishi nshi tata shibwalya |
taishiba kuluka ciluka basungu |
umwana nga atalala asendama no kusendama kuti aleka ukwimba kumfwa nga apitilisha ali no kumutwala kuli banyina ku kumonsha |
mu baleshi bene mwaba bamo imbulwa maka bamantembentembe abatomponteka ababula ubufyompo mu mafupa |